**Gimnazijos socialinis pedagogas**

**Socialinio pedagogo tikslas:** savo darbo veikla įvertinti ir spręsti problemas susijusias su vaiko pagrindinių reikmių tenkinimu, saugumo ir socialinės adaptacijos užtikrinimu. Vykdyti ir kurti saviraiškos ir saviaktualizacijos, mokymosi motyvacijos, lankomumo, užimtumo, emocinių ir elgesio sutrikimų bei kitų problemų sprendimo prevencijos programas.

**Socialinio pedagogo darbo objektas:**

\* Mokiniai.

\* Pedagogai.

\* Mokinių šeimos nariai.

\* Formalios ir neformalios mokykloje susidariusios grupės.

\* Kitos įstaigos, teikiančios socialinę – pedagoginę – psichologinę pagalbą ir/arba šias paslaugas teikiantys specialistai.

**Socialinio pedagogo funkcijos:** Siekdamas vaiko gerovės ir saugumo socialinis pedagogas vykdo šias funkcijas:

\* Įvertinimo (renka informaciją, analizuoja, daro išvadas).

\* Konsultacinę (pataria, padeda, konsultuoja).

\* Vadybinę (organizuoja, telkia, planuoja, priima sprendimus ir už juos atsako).

\* Korekcinę (skatina, įgalina, padeda adaptuotis, aktyvina, mobilizuoja).

\* Šviečiamąją (informuoja, aiškina).

\* Koordinacinę (palaiko ryšius, siunčia-perduoda informaciją).

\* Prevencinę (numato neigiamus reiškinius, poelgius ir padeda jų išvengti).

\* Teisinę (atstovauja, gina vaiko interesus).

\* Socialinio ugdymo.

**Socialinio pedagogo veiklos turinys:**

\* Dirba individualų arba grupinį darbą su vaiku, tėvais (ar teisėtais jo atstovais), pedagogais ir kitais švietimo įstaigoje dirbančiais specialistais.

\* Vertina ir padeda spręsti problemas, susijusias su įvairiais vaikams kylančiais sunkumais, dirba su vaikais, priklausomais nuo alkoholio, narkotinių medžiagų, patiriančių smurtą ar prievartą.

\* Vykdo saviraiškos ir saviaktualizacijos, mokymosi motyvacijos, lankomumo, užimtumo, emocinių ir elgesio bei kitų problemų sprendimo prevencines programas.

\* Padeda tėvams (ar teisėtiems vaiko atstovams) ugdyti savo vaiką: suprasti jo socialinius ir psichologinius poreikius, jų tenkinimo svarbą, geriau suprasti vaiko, turinčio vystymosi sunkumų, poreikius, tėvų teises ir pareigas. Informuoja tėvus apie jų teisę gauti socialinę – pedagoginę pagalbą.

\* Bendradarbiauja su klasių auklėtojais, kitais pedagogais, specialistais, įstaigos administracija sprendžiant vaikų socialines – pedagogines problemas, ieškant efektyvių pagalbos būdų. Padeda jiems geriau suprasti, kaip vaikų socialinės problemos veikia jų elgesį, pažangumą, lankomumą. Teikia siūlymų, kaip būtų galima gerinti socialinį – pedagoginį klimatą, sukurti jaukią, saugią darbo aplinką.

\* Kartu su klasių auklėtojais ir kitais ugdytojais rūpinasi vaikų socialinių įgūdžių ugdymu.

\* Kartu su klasės auklėtoju lanko vaikus namuose, siekiant įvertinti susidariusią problemą.

\* Palaiko ryšius su įvairiomis valstybinėmis įstaigomis, nevyriausybinėmis organizacijomis, teikiančiomis socialinę, psichologinę, teisinę pagalbą.

\* Tiria socialinės – pedagoginės pagalbos poreikį. Organizuoja ir koordinuoja socialinės – pedagoginės pagalbos teikimą ir vertina jos kokybę.

**Gimnazijos socialinis pedagogas – Danuta Voronovič, 3 a. kab. Nr. 326**

**Darbo laikas:**

|  |  |  |
| --- | --- | --- |
| **Savaitės diena** | **Darbo laikas** | **Pietų pertrauka** |
| Pirmadienis | 8.00 – 12.00 12.30 – 16.00 | 12.00 – 12.30 |
| Antradienis | 8.00 – 12.00 12.30 – 16.30 | 12.00 – 12.30 |
| Trečiadienis | 7.30 – 12.00 12.30 – 16.00 | 12.00 – 12.30 |
| Ketvirtadienis | 8.00 – 12.00 12.30 – 16.30 | 12.00 – 12.30 |
| Penktadienis | 7.30 – 12.00 |  |